
108. Ίδρυση «Γ Ορθοπεδικής Κλινικής» στο Τμήμα Ια¬ 
τρικής της Σχολής Επιστημών Υγείας του Αριστο- 


τελείου Πανεπιστημίου Θεσσαλονίκης. 1 

109. Αλιεία δολωμάτων. 2 


110. Σύσταση Γ ραφείου Συντονισμού και Στρατηγικής 
Δημόσιας Τάξης στο Υπουργείο Δημόσιας Τάξης 
και Γ ραφείο Επιτελικού Σχεδιασμού και Διαχεί¬ 
ρισης Κρίσεων στο Αρχηγείο Ελληνικής Αστυνο¬ 
μίας. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 108 
Ίδρυση «Γ Ορθοπεδικής Κλινικής» στο Τμήμα Ιατρικής 
της Σχολής Επιστημών Υγείας του Αριστοτελείου Πα¬ 
νεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις των άρθρων 50 παρ. 1 και7παρ. 5 του 
Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως η τελευταία αυτή διά¬ 
ταξη τροποποιήθηκε με το άρθρο 48 παρ. 2 του Ν. 1404/ 
1983 «Δομή και λειτουργία των Τεχνολογικών Εκπαιδευτι¬ 
κών Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ' Ν. 2083/92, 
«Εκσυγχρονισμός της Ανωτάτης Εκπαίδευσης» (Α' 159). 

3. Τις διατάξεις του άρθρου 29Ατου Ν. 1558/1985, όπως 
αυτό προσετέθη με το άρθρο 27 του Ν. 2081/1992 
«Κυβέρνηση και Κυβερνητικά όργανα» (Α' 154) και τρο¬ 
ποποιήθηκε με το άρθρο 1 παρ. 2α του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3του Ν. 2362/1995 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α' 247). 

δ.Τιςδιατάξειςτου άρθρου 1 περίπτ. IIτου Π.Δ. 55/1996 
«Περιορισμός συναρμοδιοτήτων κατά την έκδοση διοι¬ 
κητικών πράξεων» (Α' 48). 


6. Τις διατάξεις της 1100383/1330/Α0006/31-10-2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β' 1485). 

7. Τη γνώμη της Γ ενικής Συνέλευσης του Τμήματος Ια¬ 
τρικής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (Συνεδρίαση 2/27-9-2001). 

8. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 1.000.000 δρχ. ή 
2.932,55 ΕΥΡΩ, η οποία θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης (ΚΑΕ 
4121-10). Κατά την επόμενη πενταετία, θα ληφθεί μέριμνα 
για την εγγραφή σχετικών πιστώσεων στον αντίστοιχο 
προϋπολογισμό του Ιδρύματος, (άρθρο 29Α του Ν. 1558/ 
1985 (Α' 137) όπως αυτό προσετέθη με το άρθρο 27 του 
Ν. 2081/1992 (Α' 154) και τροποποιήθηκε με την παρ. 2α 
του άρθρου 1 του Ν. 2469/1997 (Α'38). 

9. Την αριθ. 117/2002 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 

Ίδρυση. 

Ιδρύεται στο Τμήμα Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης, 
Γ' Κλινική Ορθοπεδικής, η οποία εξυπηρετεί διδακτικές, 
ερευνητικές και νοσηλευτικές ανάγκες στο γνωστικό 
αντικείμενο της Ορθοπεδικής. Τα αντικείμενα ειδικότερα 
αφορούν παθήσεις, κακώσεις και παραμορφώσεις (συγ¬ 
γενείς και επίκτητες) του μυοσκελετικού συστήματος 
τόσο στον αναπτυσσόμενο όσο και στον ώριμο σκελετό, 
παθήσεις, κακώσεις και παραμορφώσεις (συγγενείς και 
επίκτητες) οστών αρθρώσεων μυών τενόντων και περι- 
φερικώννεύρων, μεταβολικές παθήσεις των οστών, φλεγ¬ 
μονώδεις παθήσεις (ειδικές και μη ειδικές) των οστών, 
ισχαιμικές παθήσεις οστών, εκφυλιστικές παθήσεις, πα¬ 
ραλυτικές παθήσεις, νεοπλάσματα οστών και αρθρώ¬ 
σεων (πρωτοπαθή και μεταστατικά). 

Άρθρο 2 
Αποστολή. 

Η Κλινική έχει ως αποστολή: 

α) την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής της Σχολής Επιστημών Υγείας του Αριστοτε- 

λείου Πανεπιστημίου Θεσσαλονίκης καθώς και άλλων 
Τμημάτων του Ιδρύματος, σε θέματα που εμπίπτουν στα 
αντικείμενα δραστηριότητας των εργαστηρίων, όπως 
αυτά προσδιορίζονται στο άρθρο 1 του παρόντος. 

β) Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύ¬ 
σεων και εκδόσεων. 

ε) Την παροχή υπηρεσιών. 

Άρθρο 3 
Προσωπικό. 

1. Η Κλινική στελεχώνεται από ιατρικό και λοιπό προ¬ 
σωπικό, που υπηρετεί στο Τμήμα Ιατρικής της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης και στο νοσοκομείο όπου εγκαθίσταται και 
λειτουργεί. 

2. Το ιατρικό προσωπικό αποτελείται από το διευθυντή 
και μέλη του Διδακτικού Ερευνητικού Προσωπικού Δ.Ε.Π. 
του Τμήματος Ιατρικής που η επιστημονική τους ενα¬ 
σχόληση εμπίπτει στα διδακτικά, ερευνητικά και κλινικά 
ενδιαφέροντα της Κλινικής. Το προσωπικό αυτό συμπλη¬ 
ρώνεται με ειδικευόμενους και ειδικευμένους ιατρούς 
που αποσπώνται σύμφωνα με τις κείμενες διατάξεις. Το 
λοιπό προσωπικό περιλαμβάνει τα μέλη του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.), καθώς 
και από μέλη του λοιπού επιστημονικού προσωπικού 
που τοποθετείται στην Κλινική με τη διαδικασία του άρ¬ 
θρου 4 παρ. 1 (δ) του Ν. 2083 (Α' 159) καθώς και από το 
διοικητικό προσωπικό που τοποθετείται στην Κλινική σύμ¬ 
φωνα με το άρθρο 13παρ. 3βτου Ν. 2817/2000 (Α'78). 

Άρθρο 4 

Διοίκηση - Αρμοδιότητες. 

1. Η Κλινική διευθύνεται από το διευθυντή που είναι 
μέλος του Διδακτικού Ερευνητικού Προσωπικού (Δ.Ε.Π.) 
του Τμήματος Ιατρικής του Αριστοτελείου Πανεπιστη¬ 
μίου Θεσσαλονίκης και ορίζεται με τη διαδικασία του άρ¬ 
θρου 28 παρ. 22του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
της Κλινικής, η κατάρτιση και υποβολή αρμοδίωςτου ετη¬ 
σίου προγράμματος λειτουργίας της Κλινικής και η μέ¬ 
ριμνα για την εφαρμογή του, η μέριμνα για την κατανομή 
των χώρων της Κλινικής, η στελέχωσήτου με το αναγκαίο 
προσωπικό, η οικονομική διαχείριση των πόρων του, η 
υποβολή του ετήσιου απολογισμού των δραστηριοτήτων 
του, η εισήγηση στη Γενική Συνέλευσητου Τμήματοςτων 
υπευθύνων για τα αναλώσιμα υλικά και τον κινητό εξο¬ 
πλισμό και η υπογραφή κάθε εγγράφου και γενικά η ευ¬ 
θύνη για την ομαλή λειτουργία του. 

Άρθρο 5 
Λειτουργία. 

1. Η Κλινική λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου και 
σε χώρους που παραχωρούνται σε αυτό για την εγκατά¬ 


σταση των οργάνων και του λοιπού τεχνικού εξοπλισμού 
που είναι αναγκαίος για τη διενέργεια των εργαστηρια¬ 
κών ασκήσεων και των ερευνητικών προγραμμάτων. Στο 
χώρο εγκατάστασης τοποθετείται πινακίδα με τον τίτλο 
του εργαστηρίου. Η Κλινική δύναται να εγκαθίσταται και 
να λειτουργεί σε νοσοκομείο υπαγόμενο στο Ε.Σ.Υ. με τη 
διαδικασία του άρθρου 13τουΝ. 1397/1983 (ΑΊ 43). 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στην Κλινική, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει μέσα στα πλαί¬ 
σια της αποστολής της Κλινικής την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία της Κλινικής, τη χρησιμοποίηση οργάνων και υλι¬ 
κών που ανήκουν σε αυτό την παραμονή των εργαζομέ¬ 
νων (προσωπικού, φοιτητών, επισκεπτών) στους χώρους 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των 
εργαζομένων καθώς και στην προστασία των οργάνων 
και εγκαταστάσεώντου από βλάβες. 

4. Η χρησιμοποίηση ειδικών οργάνων της Κλινικής επι¬ 
τρέπεται μόνο στο προσωπικό της Κλινικής ή άλλους 
ερευνητές που έχουν ειδική επί των οργάνων αυτών εκ¬ 
παίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους, στην κατάστα¬ 
ση που είχαν παραδοθεί. 

5. Με εισήγηση του διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες της Κλινικής. 

Άρθρο 6 

Έσοδα. 

Τα έσοδα της Κλινικής προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών. 

δ. Τις πιστώσεις που διατίθενται στο Τμήμα Ιατρικής με 
τη διαδικασία του άρθρου 4 παρ. (1ε) του Ν. 2083/1992 
(Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Αριστοτέλειο Πανεπιστήμιο Θεσ¬ 
σαλονίκης για τους σκοπούς της Κλινικής. 

Άρθρο 7 

Τηρούμενα βιβλία. 

1. Για τις ανάγκες της Κλινικής τηρούνται τα ακόλουθα 
βιβλία και στοιχεία: 

α. Πρωτόκολλο εισερχομένων - εξερχομένων εγγρά¬ 
φων, 

β. Βαθμολόγιο φοιτητών, 

γ. Βιβλίο περιουσιακών στοιχείων, 

δ. Φάκελος οικονομικών στοιχείων κάθε έτους, 

ε. Κατάλογος επιστημονικών βιβλίων, περιοδικών και 
οργάνων, 

στ. Αρχείο ερευνητικών προγραμμάτων, και 

ζ. Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 109 
Αλιεία δολωμάτων. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Των άρθρων 10 και 20 του Ν.Δ. 420/1970 «Αλιευτικός 
Κώδιξ« (Α'27), όπως το άρθρο ΙΟαντικαταστάθηκεμετην 
παρ. 2 του άρθρου 3 του Ν. 1740/1987 «Αξιοποίηση και 
προστασία κοραλλιογενών σχηματισμών ιχθυοτρόφων 
υδάτων, υδατοκαλλιεργειών και άλλες διατάξεις» (Α' 221) 
και τροποποιήθηκε με την παρ. 1 του άρθρου 9 του Ν. 
2040/1992 «Ρύθμιση θεμάτων αρμοδιότητας Υπουργείου 
Γεωργίας και νομικών προσώπων εποπτείας του και άλ¬ 
λες διατάξεις» (Α' 70). 

β) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α' 137), όπως προστέθηκε με το 
άρθρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση του Ν. 1712/1987 για τον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» (Α' 154) και τροποποιήθηκε με το άρθρο 1 του 
Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Α'38). 

2. Την 485/31-10-2001 απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη, 
Χρήστο Θεοδώρου και Δημήτριο Γεωργακόπουλο» (Β' 
1485). 

3. Την 217/2001 γνωμοδότηση του Συμβουλίου Αλιείας. 

4. Το γεγονός ότι από τις διατάξεις του παρόντος δια¬ 
τάγματος, δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 163/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας και του 
Υφυπουργού Ανάπτυξης, αποφασίζουμε: 

Άρθρο 1 

Σκοπός - Ορισμοί. 

1. Σκοπός του παρόντος διατάγματος είναι η ρύθμιση 
της αλιείας και εμπορίας των θαλάσσιων ζώντων δολω¬ 
μάτων, μη συμπεριλαμβανομένων των ψαριών, που χρη¬ 


σιμοποιούνται στην επαγγελματική και ερασιτεχνική 
αλιεία, ολόκληρα ή τεμαχισμένα. 

2. Ως «ζώντα δολώματα», πλην ψαριών, κατά την έννοια 
του παρόντος διατάγματος, θεωρούνται τα είδη των 
υδρόβιων οργανισμών, νεκρών ή ζωντανών, που ορίζο¬ 
νται στο παράρτημα I του παρόντος. 

3. Η αλιεία ψαριών, ως ζώντων δολωμάτων, υπόκειται 
στις ισχύουσες διατάξεις περί αλιείας ψαριών. 

Άρθρο 2 

Αλιευτικά εργαλεία. 

1. Η αλιεία των ζώντων δολωμάτων που καθορίζονται 
στην παράγραφο 2 του άρθρου 1 του παρόντος και μόνον 
αυτών, αποκλεισμένης της αλιείας, ως δολώματος, οποι¬ 
οσδήποτε άλλου υδρόβιου οργανισμού, διενεργείται σε 
όλη την Επικράτεια: 

α). Με κωπήλατα και μηχανοκίνητα σκάφη της επαγγελ¬ 
ματικής παράκτιας αλιείας, από τους επαγγελματίες αλι- 
είς, νομίμους κατόχους των σκαφών αυτών, με τη χρήση 
των παρακάτω περιγραφομένων εργαλείων που απεικο¬ 
νίζονται στο παράρτημα II: 

αα) Φτυάρι 

Το μεταλλικό μέρος έχει μήκος μέχρι είκοσι πέντε (25) 
εκατοστά και πλάτος μέχρι δώδεκα (12) εκατοστά και το 
κοντάρι έχει μήκος μέχρι εκατόν δέκα (110) εκατοστά 

ββ) Πιρούνα 

Το μεταλλικό μέρος έχει συνολικό πλάτος μέχρι δέκα 
έξι (16) εκατοστά, φέρει μέχρι επτά (7) δόντια, μήκους μέ¬ 
χρι είκοσι (20) εκατοστά το καθένα και το κοντάρι έχει μή¬ 
κος μέχρι εκατόν δέκα (110) εκατοστά. 

γγ) Σπάτουλα 

Το μεταλλικό μέρος έχει μήκος μέχρι δέκα πέντε (15) 
εκατοστά, πλάτος μέχρι δέκα (10) εκατοστά και η λαβή 
έχει μήκος μέχρι δέκα πέντε (15) εκατοστά. 

δδ) Δίχτυ 

Το άνοιγμα του ματιού είναι τουλάχιστον δέκα (10) χι¬ 
λιοστά, μετρούμενο κατά τη διαγώνιο, έχει πλάτος (άλ- 
τος) μέχρι ένα (1) μέτρο και μήκος μέχρι έξι (6) μέτρα. Φέ¬ 
ρει φελλούς, όχι όμως μολύβια. 

εε) Καταδυτική μηχανή 

Υποβρύχια αλιεία και συλλογή από δύτη με τη χρησιμο¬ 
ποίηση μόνιμου συστήματος παροχής αέρα (αεροσυ¬ 
μπιεστή), τοποθετημένου στο σκάφος (καταδυτική μηχα¬ 
νή), όπως καθορίζεται στο άρθρο 1 του π.δ 86/1998 «Αλι¬ 
εία οστράκων «(Α 78). 

β) Με κωπήλατα και μηχανοκίνητα σκάφη της ερασιτε¬ 
χνικής αλιείας, από τους ερασιτέχνες αλιείς κατόχους 
των σκαφών αυτών, με φτυάρι και σπάτουλα, επιτρεπο- 
μένης και της ελεύθερης κατάδυσης με τη χρήση ειδικών 
γυαλιών με αναπνευστήρα (μάσκα). 

Η αλιεία ζώντων δολωμάτων, με φτυάρι και σπάτουλα, 
επιτρέπεται και στους ερασιτέχνες αλιείς, που διενερ¬ 
γούν ερασιτεχνική αλιεία από την ακτή. 

2. Απαγορεύεται η χρήση κάθε παραλλαγής των αλιευ¬ 
τικών εργαλείων και μεθόδων που αναφέρονται στην 
παράγραφο 1 του παρόντος άρθρου, ως και κάθε άλλου 
μέσου ή εργαλείου που δεν αναφέρεται στο παρόν διά¬ 
ταγμα. 

Άρθρο 3 
Ρύθμιση Αλιείας. 

1. Οι επαγγελματίες αλιείς επιτρέπεται να αλιεύουν όλα 
τα είδη ζώντων δολωμάτων που αναφέρονται στο παράρ¬ 
τημα Ι.Οι απαγορευτικές περίοδοι αλιείας ανά είδος, τα 

επιτρεπόμενα μεγέθη και οι επιτρεπόμενες ποσότητες 
ανά σκάφος, αναφέρονται επίσης στο παράρτημα I. Η 
αλιεία με καταδυτική μηχανή απαγορεύεται το χρονικό 
διάστημα από 1ης Ιουλίου μέχρι και 31ης Οκτωβρίου 
κάθε έτους, τηρουμένων και των απαγορευτικών περιό¬ 
δων αλιείας ανά είδος..2. Οι ερασιτέχνες αλιείς επιτρέπε¬ 
ται να αλιεύουν μόνο τα είδη ζώντων δολωμάτων ΟράθΙία 
όίοοΓηίε (σκουλίκιτης άμμου), ΡαΙθΙΙα ερρ (πεταλίδα) και 
Ραρυπάθα (κατσιμάμαλο, στρομπάρι, ποδαράτο, πορφύ¬ 
ρα, κυρίκι, σκαλτσίνι), που καταγράφονται στο παράρτη¬ 
μα I με αύξοντες αριθμούς 6, 9 και 16, τις επιτρεπόμενες 
για αυτά περιόδους αλιείας και σε ποσότητες μέχρι 30 
ατόμων ανά είδος, ημέρα και ερασιτέχνη αλιέα, χωρίς 
σκάφος, ή μέχρι 60 ατόμων ανά είδος, ημέρα και σκάφος, 
τηρουμένων και των διατάξεων του π.δ 373/85 «Ερασιτε¬ 
χνική - Αθλητική Αλιεία». 

3. Η αλιεία ζώντων δολωμάτων επιτρέπεται μόνο κατά 
τη διάρκεια της ημέρας και ειδικότερα μία (1) ώρα μετά 
την ανατολή και μέχρι μία (1) ώραπριντη δύση τουηλίου. 

Άρθρο 4 

Περιοχές αλιείας. 

1. Η αλιεία δολωμάτων επιτρέπεται: 
α) Σε όλες τις θαλάσσιες περιοχές, εκτός λιμανιών και 
εν γένει λιμενικών εγκαταστάσεων, όρμων με μόνιμα 
αγκυροβόλια πλοίων, περιοχών ναυαγίων, ναρκοπεδίων, 
συνήθους πορείας πλοίων, ενάλιων αρχαιοτήτων (ναυα¬ 
γίων, βυθισμένων πόλεων κ.ά.), ειδικά απαγορευμένων 
για την αλιεία περιοχών - όπως αυτές καθορίζονται από 
τις εκάστοτε ισχύουσες υγειονομικές διατάξεις-, οργα¬ 
νωμένων περιοχών λουσμένων, καθώς και περιοχών κλει¬ 
στών, για λόγους ασφάλειας και προστασίας. 

β)Σε απόσταση μεγαλύτερη των 150 μέτρων από τα 
όρια μισθωμένων θαλάσσιων εκτάσεων όπου λειτουρ¬ 
γούν υδατοκαλλιεργητικές μονάδες και 500 μέτρων 
ακτινοειδώς από θυννεία, στόμια λιμνοθαλασσών ή 
ιχθυοτροφείων. 


2. Στις επιτρεπόμενες περιοχές η αλιεία ζώντων δο¬ 
λωμάτων διενεργείταιτηρουμένωντων υγειονομικών δια¬ 
τάξεων, των διατάξεων που αφορούν στην υγιεινή και την 
ασφάλεια και των διατάξεων του Κ.Ν. 5351/1933 «Περί 
Αρχαιοτήτων» (Α 275) - με την επισήμανση ότι σε περί¬ 
πτωση που εντοπιστούν στο βυθό αρχαία, απαγορεύεται 
η ανέλκυση, μετακίνηση ή φωτογράφησή τους και πρέ¬ 
πει να ειδοποιείται αμέσως η πλησιέστερη Εφορεία Αρ¬ 
χαιοτήτων, ή η αρμόδια Λιμενική Αρχή. 

Άρθρο 5 

Κανόνες εμπορίας και χρήσης. 

Απαγορεύεται: 

α) Η διατήρηση επί του σκάφους, η μεταφόρτωση, η 
εκφόρτωση, η μεταφορά, η αποθήκευση, η έκθεση με 
σκοπό την πώληση, η διάθεση προς πώληση, η πώληση 
και η εμπορία των ειδών ζώντων δολωμάτων που δεν 
έχουν αλιευθεί σύμφωνα με τις διατάξεις του παρόντος 
καθώς και των ειδών που δεν περιλαμβάνονται στα είδη 
του παραρτήματος I. 

β) Η διακίνηση και εμπορία εντός της Χώρας, των ειδών 
ζώντων δολωμάτων του Παραρτήματος I. που προέρχο¬ 
νται από Χώρες της Ευρωπαϊκής Ένωσης και από Τρίτες 
Χώρες, εφόσον δεν έχουν το καθοριζόμενο σε αυτό 
ελάχιστο επιτρεπόμενο μέγεθος, καθώς και των ειδών 
ζώντων δολωμάτων που δεν περιλαμβάνονται στο Πα¬ 
ράρτημα I. 

γ) Η χρήση ζώντων δολωμάτωνπου εμπίπτουν στις απα¬ 
γορεύσεις των προηγουμένων εδαφίων του παρόντος 
άρθρου. 

Άρθρο 6 
Παραρτήματα. 

Προσαρτώνται και αποτελούν αναπόσπαστο μέρος 
του παρόντος διατάγματος τα κατωτέρω Παραρτήματα I 
και II. 

ΠΑΡΑΡΤΗΜΑ I. 


Α/α 

Επιστημονικό 

Όνομα 

Κοινό όνομα 

Ελάχιστο 

επιτρεπόμενο 

Μέγεθος 


Απαγορευτική 
Περίοδος αλιείας ανά 
είδος 

■ 

Ροψείιαβία 

Ατευίεοΐα ηιαπηα 

Κόκκινο σκουλήκι 



1 η Φεβρουάριου 

μέχρι και 

31 η Μαίου 

2 

ΗβάίδΙ&ε (ΙίνεΓδίοοΙοΓ 

Σκουλήκι 

Κόκκινο σκουλήκι 

30 ειυ. 

20 

3 

Μ3φΗγ83 δρ. 

Τριχιά 

20 ειπ. 

400 

■ 

Ειιηίεε αρίποάίΐοϊδ 

Φαραώ 

150 §. ή 60 ειη. 

10 

5 

Ευηΐεκίαβ 

Μαύρο σκουλήκι 

15 επί. 

400 

6 

ΟρΗεΙώ όϊεοιυίδ 

Σκουλήκι της άμμου 

5 ειυ. 

500 

7 

δϊρυηειώ §ο1ίϊη§Ϊ3 
β1οη§3ί3 

Τσουτσούνι άσπρο 
Τσουτσούνι άγριο 



1 η Ιουνίου 

μέχρι και 

30 η Σεπτεμβρίου 

<5 

δίριιηειιΐιΐδ ηικίιΐδ 

■Μ· 

15 εηι. 

200 

9 

0Η8ίΓ0ρ0(ΐ3 

Ρπίεΐΐε δρρ. 

Πεταλίδα 

3 οιη. 

200 

1 η Απριλίου μέχρι 
και31 η Μαίου 

10 

Βΐναΐνί» 

Εηδϊδ δϊΐϊςιιπ 

Σωλήνας της άμμου 

8 οιη. 

200 

1 η Ιουλίου 

μέχρι και 

30 η Σεπτεμβρίου 

11 

δοΙβΠ ΠΊ3Γ§ίη3(ΐ18 

Σωλήνας της άμμου 

8 οιη. 

200 

12 

ΡΗοΙθδ 03εΙ}Ίιΐδ 

Φωλάδα φτερά 

αγγέλλου 

Πετροσωλήνας 

8 επί. 

100 

13 

δοΐβηοειπΐιΐδ 

δίπμϊΐαίυδ 

Σαμάρι 

Σάντουιτς 

7 ειυ. 

50 

14 

ΟιΐδίαεβΒ 

Ραίβεπιοη δρρ. 

Γαριδάκι 

5 ειυ. (ρύγχος- 
τέλσον) 

2000 

1 η Μαίου 

μέχρι και 

1 , 

31 η Αυγούστου 

15 

υρο§ε!)ΐα δρρ. 

Μαμούνι 

λασπογαρίδα 

καραβιδάκι 

800 

16 

ι . 

Ρ3§ϋΠ(ΐ63 

Κατσιμάμαλο 

Στρομπάρι 

Παδαράτο 

Πορφύρα 

Κυρίκι 

Σκαλτσίνι 

1000 

17 

Ηοΐοίΐιιιπα 

Τύλος γυαλόψωλος 
ψώλιαγκος λαθούρι 
γρύλος 

15 επί. 

150 

1 η Ιούνιοι» 
μέχρι και 

31 η Οκτωβρίου 

ΠΑΡΑΡΤΗΜΑ II. 



/ 


ΔΙΧΤΥ 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 22 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΓΕΩΡΓΙΑΣ 

ΧΡ. ΘΕΟΔΩΡΟΥ ΓΕΩΡ. ΔΡΥΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 110 

Σύσταση Γραφείου Συντονισμού και Στρατηγικής Δημό¬ 
σιας Τάξης στο Υπουργείο Δημόσιας Τάξης και Γρα¬ 
φείο Επιτελικού Σχεδιασμού και Διαχείρισης Κρίσε¬ 
ων στο Αρχηγείο Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφια α' και β' 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
με το άρθρο 1 παρ. 1 του Ν. 1590/1986 (Α'49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 22 παρ. 3του Ν. 2362/1995 
«περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α' 247). 

4. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 παρ. 2 εδάφ. α' του 
Ν. 2469/1997 (Α'38). 

5. Τις διατάξειςτου Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' 36). 

6. Την αριθ. 7004/3/31 από 30-10-2001 απόφαση του 
Πρωθυπουργού καιτου Υπουργού Δημόσιας Τάξης «Ανά¬ 
θεση αρμοδιοτήτων στον Υφυπουργό Δημόσιας Τάξης 
Ευάγγελο Μαλέσιο» (Β' 1477). 

7. Τις διατάξεις της 1100383/1330/Α 0006/31-10-2001 
απόφασης του Πρωθυπουργού καιτου Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β' 1485). 

8. Το γεγονός ότι από τις διατάξεις του παρόντος δια¬ 
τάγματος προκαλούνται εφάπαξ δαπάνες σε βάρος του 
κρατικού προϋπολογισμού ύψους 9.700 ευρώ περίπου 
για το έτος 2002. Οι δαπάνες αυτές θα αντιμετωπισθούν 
από τις πιστώσεις των αντίστοιχων ΚΑΕ (1711, 1713, 
1723, 1725) του Π/Υ εξόδων Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ» έτους 2002 και σε περίπτωση αδυναμίας 
από το σύνολο των πιστώσεων αυτού. 

9. Την αριθ. 125/2002 γνωμοδότηση του Συμβουλίου 
της Επικράτειας, ύστερα από πρόταση του Υφυπουργού 
Δημόσιας Τάξης και του Υφυπουργού Οικονομίας και 
Οικονομικών, αποφασίζουμε: 


Άρθρο 1 

Σύσταση και αρμοδιότητες Γ ραφείου Συντονισμού 
και Στρατηγικής Δημόσιας Τάξης. 

1. Στο Υπουργείο Δημόσιας Τάξης συνιστάται Γ ραφείο 
Συντονισμού και Στρατηγικής Δημόσιας Τάξης, το οποίο 
έχει τις ακόλουθες αρμοδιότητες: 

α. Παρέχει τη γραμματειακή υποστήριξη στο οικείο 
Συμβούλιο Συντονισμού και Στρατηγικής Δημόσιας Τά¬ 
ξης, που προβλέπεται από τις διατάξεις του άρθρου 6 
του Ν. 2800/2000. 

β. Συντάσσει εκθέσεις και εισηγήσεις προς το Συμβού¬ 
λιο για θέματα αρμοδιότητάςτου, όπως προσδιορίζονται 
στο άρθρο 6του Ν. 2800/2000. 

γ. Συλλέγει απευθείας στοιχεία, για θέματα που άπτο- 
νται των αρμοδιοτήτων του, από τις Διευθύνσεις των Αρ¬ 
χηγείων και των Υπηρεσιών που υπάγονται στο Υπουρ¬ 
γείο Δημόσιας Τάξης. 

δ. Μεριμνά για την προπαρασκευή των φακέλων και τη 
συλλογή στοιχείων που είναι απαραίτητα για τη λήψη 
αποφάσεων από το Συμβούλιο. 

ε. Ενημερώνει τον Γενικό Γραμματέα του Υπουργείου 
Δημόσιας Τάξης για τα θέματα που προτείνονται από τα 
Σώματα και τις Υπηρεσίες του Υπουργείου Δημόσιας Τά¬ 
ξης να συζητηθούν από το Συμβούλιο. 

στ. Επιτελεί κάθε άλλο σχετικό έργο που του ανατίθεται 
από τον Γενικό Γραμματέα του Υπουργείου Δημόσιας Τά¬ 
ξης και από το Συμβούλιο. 

2. Το Γραφείο Συντονισμού και Στρατηγικής Δημόσιας 
Τάξης, με βάση τις εντολές του Γ ενικού Γ ραμματέα, για 
τον ορισμό των θεμάτων της ημερήσιας διάταξης ομα¬ 
δοποιεί τις προτάσεις των Σωμάτων και Υπηρεσιών και 
συντάσσει σχετικές εισηγήσεις για τα θέματα κοινού 
ενδιαφέροντος περισσοτέρων Σωμάτων και Υπηρεσιών. 
Προκειμένου να συντάξει τις εισηγήσεις αυτές το Γ ρα¬ 
φείο επικοινωνεί απευθείας με τις Διευθύνσεις των Αρχη¬ 
γείων καιτων Υπηρεσιών, καθώς και εκπροσώπους άλλων 
φορέων, εμπειρογνώμονες και επιστήμονες. Το Γ ραφείο 
θέτει τις σχετικές εισηγήσεις υπόψη του Γενικού Γραμ¬ 
ματέα και τις διαβάζει στα μέλη του Συμβουλίου που με¬ 
τέχουν στη συνεδρίαση ώστε να ενημερώνονται έγκαιρα. 

3. Αντίγραφο των πρακτικών, μετά την επικύρωσή τους, 
υποβάλλεται, διαμέσου του Γενικού Γραμματέα, στον 
Υφυπουργό Δημόσιας Τάξης. Οι αποφάσεις του Υφυ¬ 
πουργού, καθώς και οι αποφάσεις του Συμβουλίου στα 
θέματα που έχει αποφασιστική αρμοδιότητα, κοινοποιού¬ 
νται από το Γ ραφείο Συντονισμού και Στρατηγικής στα 
Σώματα και τις Υπηρεσίες για υλοποίηση. 

4. Το Γραφείο παρακολουθεί την πορεία υλοποίησης 
των αποφάσεων του Συμβουλίου και αναφέρει σχετικά 
στο Γενικό Γραμματέα. Επίσης, με εντολή του Γενικού 
Γ ραμματέα ή απόφαση του Συμβουλίου μπορεί να του 
ανατίθεται η διενέργεια μελετών και η σύνταξη εκθέσεων 
για θέματα στρατηγικής δημόσιας τάξης ή για κρίσιμα θέ¬ 
ματα κοινού ενδιαφέροντος των Σωμάτων και Υπηρεσιών. 

5. Γ ια τη στελέχωση του Γ ραφείου Συντονισμού και 
Στρατηγικής Δημόσιας Τ άξης, εφαρμόζονται οι διατάξεις 
του άρθρου 7του Ν. 2800/2000. 

Άρθρο 2 

Σύσταση και αρμοδιότητες Γ ραφείου Επιτελικού 
Σχεδιασμού και Διαχείρισης Κρίσεων. 

1. Στο Αρχηγείο Ελληνικής Αστυνομίας συνιστάται και 
λειτουργεί Γ ραφείο Επιτελικού Σχεδιασμού και Διαχείρι- 

σης Κρίσεων, το οποίο υπάγεται απευθείας στον Αρχηγό 
της Ελληνικής Αστυνομίας και έχει τις ακόλουθες αρμο¬ 
διότητες: 

α. Παρέχει τη γραμματειακή υποστήριξη του Συμβου¬ 
λίου Επιτελικού Σχεδιασμού και Διαχείρισης Κρίσεων, 
που προβλέπεται από τις διατάξεις του άρθρου 13 του 
Ν. 2800/2000. 

β. Μεριμνά για την προπαρασκευή των φακέλων και τη 
συλλογή των στοιχείων που είναι απαραίτητα για τη λήψη 
αποφάσεων από το Συμβούλιο. 

γ. Ενημερώνει ύστερα από εντολή του προέδρου του 
Συμβουλίου, τα μέλη και τους λοιπούς παράγοντες που 
προσκαλούνται να συμμετάσχουν στις εργασίες του. 

δ. Επιτελεί κάθε άλλο σχετικό έργο που του ανατίθεται 
από τον Αρχηγό της Ελληνικής Αστυνομίας. 

2. Οι διατάξεις των παραγράφων 2, 3 και 4 του άρθρου 
1 του παρόντος έχουν ανάλογη εφαρμογή και για το Γ ρα¬ 
φείο Επιτελικού Σχεδιασμού και Διαχείρισης Κρίσεων. 


3. Το Γραφείο Επιτελικού Σχεδιασμού και Διαχείρισης 
Κρίσεων, στελεχώνεται με προσωπικό της Ελληνικής 
Αστυνομίας, σύμφωνα με τις ισχύουσες κάθε φορά σχε¬ 
τικές διατάξεις. 

Άρθρο 3. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 22 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

